עפרה בנג'ו

עפרה בֶּנג'ו (Bengio; נולדה ב-3 במרץ 1943) היא היסטוריונית ישראלית, פרופסור אמריטה להיסטוריה ומתרגמת מערבית ומטורקית. נולדה בעיר חלב שבסוריה. אביה, אברהם כאמל בסול, עבד כמורה עד שנאלץ להתפטר מעבודתו לאחר שפרצה מלחמת העצמאות. אמה, עדינה לטיפה בסול, נשאה בעול גידולם של שמונה ילדים. המשפחה עלתה ארצה בשנת 1954, התגוררה שנה במעברת "מחנה ישראל" ואחר כך עברה לתל אביב שם למדה פרופ' בנג'ו בבית הספר העממי, בתיכון ובאוניברסיטה. פרופ' בנג'ו עוסקת בחקר המזרח התיכון המודרני. עיקר מחקרה הוא בנושא המיעוט הכורדי, בהיסטוריה ובפוליטיקה של עיראק, ובטורקיה המודרנית. בנג'ו חיברה ספרים ומאמרים רבים בנושאים אלו, וכן ספרים ומאמרים העוסקים ביחסי המדינות והעמים הללו עם ישראל. כמה ממחקריה תורגמו לטורקית, ערבית וכורדית. מאמריה תורגמו גם לפרסית, ספרדית וסינית. את עבודת הדוקטורט שלה כתבה פרופ' בנג'ו באוניברסיטת תל אביב, בנושא השיח הפוליטי של שלטון מפלגת הבעת' בעיראק. עבודת הדוקטורט ראתה אור כספר "עיראק של צדאם". פרופ' בנג'ו משמשת כראש התוכנית ללימודים כורדים וכחוקרת בכירה במרכז משה דיין ללימודי המזרח התיכון ואפריקה, וכמרצה בחוג להיסטוריה של המזרח התיכון ואפריקה באוניברסיטת תל אביב. היא פרסמה מספר תרגומים לעברית לכתביהם של משוררים טורקים וערבים בהם נאזים חכמת ואורהן ולי קניק (Orhan Veli Kanik) (תרגומים מטורקית) ומחמוד דרוויש ואבו נוואס (תרגומים מערבית). שמשה כמרצה אורחת באוניברסיטת אמורי בארצות הברית, באוניברסיטת בייג'ינג, באוניברסיטת בועזיצ'י (Boğaziçi) בטורקיה ובמכון הוושינגטוני למדיניות המזרח התיכון (The Washington Institute for Near East Policy). פרופ' בנג'ו מרבה לדבר על נושאי התמחותה בתקשורת העולמית והישראלית. בשנת 2023 קיבלה את אות יקיר העיר תל אביב-יפו. מרד הכורדים בעיראק, תל אביב, הקיבוץ המאוחד, 1989, (238 עמ'). עיראק של צדאם: שיח פוליטי ושפת הכוח, תל אביב, הקיבוץ המאוחד, 1996, (301 עמ'). אבו נוואס: שירי יין ואהבה, תרגמו: עפרה בנג'ו ושמואל רגולנט, תל אביב, הקיבוץ המאוחד, 1999 (142 עמ'). מחמוד דרויש: כפרחי השקד, או, רחוק יותר, תרגמו: עפרה בנג'ו ושמואל רגולנט, תל אביב, ספרי עיתון 77, 2008 (111 עמ'). נאזים חכמת: ענק כחול עיניים – מבחר שירים ופואמות, תל אביב, הקיבוץ המאוחד, 2009 (188 עמ'). נשים במזרח התיכון בין  מסורת לשינוי (עריכה: עפרה בנג'ו) תל אביב, מרכז דיין 2004 (192 עמ'). Saddam's Word: Political Discourse in Iraq, Oxford, Oxford University Press, 1998 (266 pp). Saddam's Word: Political Discourse in Iraq, Oxford, Oxford University Press, Paperback Edition, 2002 (266 pp). The Turkish-Israeli Relationship: Changing Ties of Middle Eastern Outsiders, Palgrave Macmillan, 2004 (236 pp). Türkiye İsrail: Hayalet İttifaktan Stratejik İşbirliğine, İstanbul, Erguvan Yayınevi, 2009 (312 pp). The Kurds of Iraq: Building a State within a state,Colorado, Lynne Rienner Publishers, 2012(pp 346). Kurdish Awakening: Nation Building in a Fragmented Homeland, Texas, Texas University Press, 2014 (368 pp). (With Gabriel Ben-Dor) Minorities and the State in the Arab World, Colorado, Lynne Rienner Publishers, 1999 (223 pp). (With Meir Litvak)The Sunna and Shi'a in History: Division and Ecumenism in the Muslim Middle East, New York, Palgrave Macmillan, 2012 (278 pp). רשימת המאמרים של עפרה בנג'ו באתר רמב"י "Iranian Kurds: Between the Hammer and the Anvil", באתר מרכז בגין-סאדאת, 5 במרץ 2019 עפרה בנג'יו, "ההתקוממות בעיראק: לאן מכאן?", באתר מרכז בגין-סאדאת, 10 בינואר 2020 מאמריה של עפרה בנג'יו באתר מידה מדיה וקבצים בנושא עפרה בנג'ו בוויקישיתוף רשימת הפרסומים של עפרה בנג'ו, בקטלוג הספרייה הלאומית עפרה בסול בנג'ו, יציאת חלבּ שלנו, באתר הארץ, 14 במאי 2021 עפרה בנג'ו, דף שער בספרייה הלאומית עיראק של צדאם, הקיבוץ המאוחד, 1996; דאנאקוד 310002526 http://www.washingtoninstitute.org/